Prisen hos Trekroner er helt i top, men det hjælper ikke noget. Får du først en skade, er deres support afdeling ikke til meget hjælp. Desuden er de lidt for snu, da de åbenbart har en regl om at kunder selv skal henvende sig for at bede om at blive elitebilist når de har kørt skadefri i 3 år. Det minder lidt for meget om et forsøg på at snyde folk der ikke helt har styr på deres forsikringer. Som mig :) Men nu får de da heldigvis en dårlig anmeldelse mere på Trustpilot, så ka de lære det!

Ja, man kan åbenbart ikke lave flere anmeldelser om samme firma, så jeg må tilføje den jeg allerede havde.

Så er den gal igen. Jeg bor i Andst godt 300 m fra fyrværkeri eksplosionen der skete lørdag den 8. okt. om formiddag. Da eksplosionen skete var vi på besøg hos nogle venner omkring 1,5 km derfra. Vi hørte pludselig et ordentlig brag og hele huset rystede. Vi sad i et par sekunder og kiggede på hinanden, og løb derefter hen til vinduet. Her kunne vi se en ordentlig røg søjle stige i vejret et sted inde i andst. Det gik hurtigt op for os at det var meget tæt på hvor vores hus lå, og vi blev enige om at jeg skulle kører derop og se hvad der var sket. Da jeg kommer frem er alle naboer ude på gaden og ser alle forvirrede ud. Jeg får lige snakket med et par af dem, inden jeg smutter ind i huset og ser om der er sket noget. Det undrer mig lidt at vores gardin overhavedøren er revet ned i den ene side, og da jeg kommer nærmere kan jeg se at døren er åben. Håndtaget er trykket ned som når døren er låst. Efter nærmere eftersyn finder jeg 3 låse beslag eller hvad sådan noget hedder, som er knækket. Jeg får fundet trekroners hjemmeside, hvor jeg så ringer på det nummer som de har angivet for skader uden for normal åbningstid, og kommer igennem til ISS skadeservice. De fortæller mig at de ikke kan se om jeg er dækket af skaden, og at jeg selv kan komme til at betale for reperation, hvis jeg ikke er dækket. Desuden fortæller de at jeg ikke er dækket af indbrud så længe døren kan åbnes uden vold. Men for ikke at ende i en situation hvor jeg kan resikere selv at skulle betale en ISS medarbejder for at udfører et simpelt stykke arbejde, vælger vi at fortælle naboer om situationen og vi beder dem holde øje med huset, når vi ikke er hjemme. Der går lidt tid og jeg har i mellemtiden hentet konen og børnene og vi har fået snakket lidt mere med naboerne, da politiet pludselig kommer og siger vi skal forlade vores hus da hele området bliver evakueret. Vi er først hjemme igen lørdag kl 21. Jeg ringer med det samme mandag morgen til trekroner og bliver mødt af en venlig kundeservice der fortæller at hun med det samme sender en mand på sagen. Faktisk virker det hele som om vi er sluppet nemt fra forsikrings helvedet, lige ind til manden fra forsikringen kommer og skal vurdere skaden. Det første jeg viser ham er havedøren. Han ser undrende på mig og siger at det ikke kan lade sig gøre at døren er blevet trykket ud, da trykbølgen kommer fra modsatte side. Jeg fortæller ham at jeg ikke har nogen ide om hvordan en trykbølge bevæger sig. Han spørger så om jeg er sikker på at en i husstanden ikke er kommet til at trykke døren ud. Jeg siger nej og fortæller at jeg var hjemme 5 min efter eksplosionen var sket, og hvad jeg så. Manden kigger og kigger og bliver ved med at mumle for sig selv at det ikke kan lade sig gøre. Jeg bliver mere og mere rasende på ham, da jeg føler han står og beskylder mig for selv at have trykket døren ind. Efter lidt tid viser jeg ham nogle revner langs vores mur som jeg fandt om søndagen. Her siger han så igen, at det ligner bestemt ikke noget fra en trykbølge. Og at fuger normalt med tiden falder ud. Ja, det ka da godt være, men sjovt det så sker samme weekend som en kæmpe eksplosion lukker det meste af byen. Jeg bliver stadig mere og mere rasende på personen som virker til at have fået nogle instrukser fra nogle folk, om at slå det hen som mindre skader som ikke koster noget at få lavet. Og heletiden virker det som om han hellere vil være et andet sted end hos os, da jeg bliver nød til at sige til ham at der er flere skader inden han pakker sine ting igen. Og til sidst bliver jeg så træt af ham, da han spørger på en træls måde om der nu er mere, så jeg bare siger nej der er ikke mere for du tror jo alligevel ikke på mig.
Afslutningsvis skal han lige nævne det med døren som umuligt kan være sket i forbindelse med eksplosionen. Og han mener også at en anden nok hellere skulle have kigget på sagen end ham.

Alt i alt en pisse træls oplevelse. Nu skal det så siges at han kommer tilbage med en tømrer, som skal lave døren. Og det viser sig så at han har været rundt ved andre i området i mellemtiden, og har set akurat de samme skader. Denne gang virker han utrolig flink. Om det skyldes at jeg i mellemtiden har ringet til trekroner og brokket mig over hans opførelse, er svært at sige.

Da det ikke er første gang jeg oplever denne behandling fra trekroner, vil jeg bare advarer andre mod at de ikke skal finde sig i deres beskyldninger. Jeg tror personligt de har en fast fremgangsmåde. Hvor de prøver at skræmme kunden til at tro at de ikke dækker, og at forskellige skader bare er bakateller. Jeg har for nogle år siden haft nogle fugt problemer ved en anden dør igennem min ejerskifte forsikring. Og der mente de også det var noget de ikke kunne dække da det bare var bakateller. Men jeg er da  ind til videre end med at betale over 5.000 for udbedring af den skade, og har igen måtte tilkalde en murer, da problemet fortsat eksistere.